
REPUBLIKA HRVATSKA
ŠIBENSKO-KNINSKA ŽUPANIJA
OPĆINA BILICE
OPĆINSKI NAČELNIK
KLASA: 402-07/26-01/2
URBROJ: 2182-19-26-1
Bilice, 17. travnja 2026.


Na temelju članka 10. i 11. Pravilnika o financiranju programa i projekata od interesa za opće dobro koje provode udruge na području Općine Bilice („Službeni glasnik Općine Bilice, broj 6/26 ) i članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15, 37/21), načelnik Općine Bilice raspisuje

JAVNI NATJEČAJ
za financiranje programa/projekata javnih potreba u kulturi i društvenim djelatnostima udruga na području Općine Bilice za 2026. godinu

I.

Predmet ovog natječaja je prikupljanje prijedloga programa/projekata i aktivnosti udruga i drugih organizacija civilnog društva koji su usmjereni na rad u području kulture, a namijenjeni su zadovoljavanju javnih potreba u kulturi i društvenim djelatnostima udruga na području Općine Bilice.

II.

Prijavu programa, projekta ili aktivnosti na ovaj Javni natječaj može podnijeti udruga ili druga pravna osoba koja obavlja djelatnost u kulturi uz ispunjavanje slijedećih uvjeta:
· upisani u Registar udruga Republike Hrvatske ili drugi odgovarajući registar,
· upisani u Registar neprofitnih organizacija (za udruge),
· registrirane su kao udruge i druge organizacije civilnog društva čija temeljna svrha nije stjecanje dobiti,
· svojim statutom su se opredijelili za obavljanje djelatnosti i aktivnosti koje su predmet financiranja sukladno ovom Javnom natječaju i kojima promiču uvjerenja i ciljeve koji nisu u suprotnosti s Ustavom i zakonom,
· imaju uredno ispunjene obveze iz svih prethodno sklopljenih ugovora o financiranju iz Proračuna Općine Bilice i drugih javnih izvora,
· nemaju dugovanja prema proračunu Općine Bilice,
· u  tekućoj godini nisu korisnici jednokratne financijske potpore za istu svrhu.

III.

Prijedlozi programa/projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mreżnim stranicama Općine Bilice .
Obrasce je potrebno ispuniti na računalu.

Iv.
Na odluku o neispunjavanju formalnih uvjeta natječaja kao i na odluku o odobravanju financijskih potpora za programe javnih potreba u kulturi i društvenim djelatnostima udruga na području Općine Bilice  nezadovoljni prijavitelji imaju pravo prigovora za što je procedura detaljno obrazložena u Uputama za prijavitelje koje su sastavni dio natječajne dokumentacije.

V.

S korisnicima, kojima će nakon administrativne provjere prijava i stručne ocjene biti odobrena financijska sredstva za prijavljene programe/projekte u 2026. godini, Općina Bilice će sklopiti ugovor o sufinanciranju programa/projekta u kojem će se definirati međusobna prava i obveze.
VI.

Javni natječaj za podnošenje prijava bit će otvoren od 17.04.2026. – 18.05.2026.g.

Prijave, odnosno popunjeni obrasci s prilozima dostavljaju se do navedenog roka u zatvorenoj omotnici predajom u pisarnicu Općine Bilice ili  poštom  na  adresu:
OPĆINA BILICE, Bosuć 2A, Bilice, 22000 Šibenik, s naznakom:

„Natječaj za predlaganje programa/projekata javnih potreba u kulturi i društvenim djelatnostima udruga na području Općine Bilice za 2026. godinu — NE OTVARATI“


Razmatrat će se samo programi/projekti koji su pravodobno prijavljeni, te koji u cijelosti zadovoljavaju propisane uvjete Javnog natječaja.

